open-index/open-wikipedia-markdown huggingface dataset:
Exeggcute

**Exeggcut**ovo ime dolazi od engleskih riječi "egg" = jaje, i "execute" = izvršiti. Njegovo japansko ime igra je riječima "tama" = loptica, i "tamago" = jaje.

## Biološke karakteristike 
Exeggcute nalikuje roju od šest ružičasto obojenih jaja te svaki od njih ima drukčiji izraz lica. Većina je jaja napuknuta, neka do tačke ispadanja "žumanjka" iz njegove unutrašnjosti.

Iako se Exeggcute smatra jednim Pokemonom, svaki je sastavljen od šest različitih pojedinaca zajednički stvarajući Exeggcuta, iako su svih šestero povezani jedinstvenim moždanim valom. Svaki pojedinac građen je poput jajeta, iako su više povezani sa sjemenkama nego sa jajima. Privlače jedni druge u grupe koristeći se telepatskim signalima koji samo oni mogu primiti te tako stvaraju posebno snažnu energetsku vezu. Zahvaljujući ovoj vezi, Exeggcute ostaje u svojoj uravnoteženoj formaciji. Čak i ako je jedan od njih privremeno odvojen od grupe, ubrzo će se ponovno sastati sa svojim rojem.

Ljuska ovih bića nevjerovatno je izdržljiva. Čak i ako napukne, tajanstveni sadržaj unutar nje neće se proliti. Kaže se da ako se napukline jave u većem broju, znak je njegovoj skoroj evoluciji. Doduše, Exeggcute zahtijeva izlaganje Lisnatom kamenu kako bi katalizirao njihovu evoluciju u Exeggutora.

## U videoigrama 
U *Pokemon Red*, *Blue*, *Yellow*, *FireRed* i *LeafGreen*, Exeggcuta se može pronaći u Safari zoni. U posljednje dvije igre može ga se pronaći i u Šumi bobica. U *Pokemon Gold*, *Silver* i *Crystal*, Exeggcuta se može pronaći samo na jedan način, a taj je tresući stabla koristeći napad *Glavom kroz zid* (*Hedbutt*).

Exegcute ima prilično dobre statistike za Elementarnog Pokemona, kao i dobar set tehnika koje uči prirodnim putem. Doduše, Exeggcutov evoluirani oblik, Exeggutor preferira se u borbama zbog povećanih statistika.

## U animiranoj seriji 
Exeggcute se prvi put pojavio u epizodi 45, gdje je pripadao mađioničaru Melvinu. Exeggcute je nenamjerno hipnotizirao Asha da sluša sve Melvinove naredbe. Melvin koristi Asha kako bi mu uhvatio hrpu Exeggutora, ali kada se oni počnu neprimjereno ponašati, Melvinov Exeggcute evoluira u Exeggutora i prisili Exeggutore da hipnotiziraju jedan drugog, što uzrokuje njihovu opću pomahnitalost i divljanje.

Kategorija:Psihički Pokémoni
Kategorija:Travnati Pokémoni
Tangela

Ime **Tangela** iskvaren je oblik engleske riječi *"tangle"* = zamrsiti, zaplesti; što se odnosi na njen izgled i to što njene vitice čine protivnicima.

U početku, Tangela se trebala zvati *"Meduza"*, jer njene vitice podsjećaju na kosu načinjenu od zmija, kosu koju posjeduje mitsko biće po kojem je trebala dobiti ime, *Medusa*.

## Biološke karakteristike 
Tangela je većim dijelom skrivena mnoštvom plavih vitica. Osim vitica, jedini vidljivi Tangelini dijelovi tijela dva su velika bijela oka s malim zjenicama unutar zamršene gomile vitica i dvije crvene cipele/noge.

Tangelin je tačan izgled tijela nepoznat jer je gotovo potpuno prekrivena mnoštvom gustih, širokih, plavkastih vitica koje nalikuju na alge. Vitice neprestano rastu tokom Tangelina života i, nakon što narastu dovoljno duge, dršću i tresu se dok hoda. Tangela uspijeva ovo preokrenuti u svoju korist da bi dosađivala, iživcirala ili prestrašila protivnike.

Zahvaljujući svojim viticama Tangela se može zaplesti u bilo što, slučajno ili namjerno. Nakon što uhvati protivnika, Tangela ga oslabi škakljajući ga svojim viticama.

Tangela svoje vitice može bezbolno raspući da bi pobjegla neprijateljima koji su ih zgrabili. To je mala cijena, jer će izgubljene vitice ponovo narasti nakon jednog dana. Ova taktika bijega slična je onoj koju koriste gušteri u pravom svijetu, odvajajući svoj rep da bi pobjegli od grabežljivaca. Rep im kasnije naraste, ne tako brzo kao i Tangeline vitice.

## U videoigrama 
Tangela je rijedak Pokemon. U *Pokemon Red*, *Blue*, *FireRed* i *LeafGreen*, Tangelu se može pronaći na Stazi 21, a u posljednje dvije igre, Tangelu se može naći i na Plaži s blagom. U prvoj generaciji, Tangela je bila jedini "čistokrvni" Travnati Pokemon. U *Pokemon Yellow* Tangelu se može pronaći u Safari Zoni. U *Pokemon Gold*, *Silver* i *Crystal*, Tangela se nalazi na Stazama 21, 28, 44 i u travi oko Planine Silver. 

Tangela ima prilično dobre statuse, posebno *Defense* i *Special Attack*. Njen *Special Defense* dosta je nizak. Tangela može naučiti razne ometajuće napade, kao i one koji izazivaju status-efekte. Može naučiti i razne snažne Travnate tehnike, većinom kroz Tehničke uređaje (*TM*).

Igrač može okrenuti u svoju korist Tangelinu sposobnost *Hlorofila* (*Chlorophyll*) i upotrijebiti *Sunčani dan* (*Sunny Day*), koji će povećati Tangelinu brzinu, udvostručiti njenu moć iscjeljivanja tehnikom *Sinteze* (*Synthesis*) i dopustiti joj da uzastopno koristi *Sunčevu zraku* (*Solar Beam*). Ipak, *Sunčani dan* udvostručuje snagu Vatrenih napada na koje je Tangela slaba, pa bi se ova strategija trebala koristiti s oprezom.

## U animiranoj seriji 
Tangela je dosada imala dva veća pojavljivanja. Vođa Dvorane Erika koristila je jednu protiv Asha u epizodi 26, kada se Ash borio za Dugin bedž. U epizodi 341, Policajka Jenny koristila je Tangelu protiv grupe Gulpina koji su pravili nevolje, unatoč Tangelinoj slabosti prema Otrovnim Pokémonima. 

Kategorija:Travnati Pokémoni
Empirijska formula

**Empirijska formula** je jednostavni izraz za relativni broj atoma elemenata od kojih je građen hemijski spoj. Empirijska formula ne prikazuje izomeriju, strukturu niti apsolutni broj atoma. Npr. silicij-dioksid je makromolekularni spoj čija je empirijska formula SiO2. Organski spoj n-heksan ima molekularnu formulu CH3CH2CH2CH2CH2CH3, odnosno C6H14. Njegova empirijska formula je C3H7, što samo pokazuje da je odnos atoma C:H = 3:7.

Empirijska formula ne daje podatke o rasporedu niti o stvarnom broju atoma u spoju, već prikazuje samo najjednostavniji cijeli brojni odnos elemenata. Uobičajena je za mnoge ionske spojeve, kao što je kalcijev hlorid (CaCl₂), kao i za makromolekule, poput silicij-dioksida (SiO₂). Molekulska formula, s druge strane, pokazuje tačan broj atoma svakog elementa u molekuli. Strukturna formula dodatno prikazuje način na koji su atomi međusobno povezani i raspoređeni u molekuli. Različiti spojevi mogu imati istu empirijsku formulu, iako se razlikuju po molekulskoj i strukturnoj formuli.

U ranim fazama razvoja hemije, podaci o sastavu spojeva dobijali su se elementarnom analizom, koja daje informacije o relativnim količinama elemenata prisutnih u spoju, izraženim u procentima ili molarnim omjerima. Međutim, hemičari u to vrijeme nisu mogli odrediti tačan broj atoma pojedinih elemenata, već samo njihov međusobni odnos, zbog čega se koristi naziv „empirijska formula“. Budući da su ionski spojevi građeni kao prostorne mreže aniona i kationa, sve formule ionskih spojeva smatraju se empirijskim formulama.

## Primjeri 
Glukoza (C₆H₁₂O₆), riboza (C₅H₁₀O₅), octena kiselina (C₂H₄O₂) i formaldehid (CH₂O) imaju različite molekulske formule, ali istu empirijsku formulu: CH₂O. Kod formaldehida ta formula ujedno predstavlja i njegovu stvarnu molekulsku formulu, dok octena kiselina sadrži dvostruko više atoma, riboza pet puta više, a glukoza šest puta više atoma u odnosu na empirijsku formulu.

## Reference 
## Vanjski linkovi 
Kategorija:Hemijska nomenklatura
Ferdinand Inkey

**Ferdinand baron Inkey Pallinski** (Rasinja, 1829. - 1890.) je bio zastupnik u Hrvatskom i Ugarskom saboru, kandidat za bana. 

Školovao se u Beču (*Therresianumu*), studirao pravo, a u vojnoj službi je postigao čin husarskog natporučnika. Nakon 1849. preuzeo je upravljanje porodičnim posjedima. U saboru je 1861. zastupao kotar Koprivnica, a 1868 .- 1871. kotar Ludbreg, bio je i zastupnik 1872. - 1875. kao vladin predloženik. Godine 1875. podijeljeno mu je baronatstvo. U Hrvatskom saboru je 1881. bio aktivan kao član odbora za trgovinu, obrt, komunikacije i javne radove, a iste je godin izabran i kao zastupnik u zajedničkom Hrvatsko-ugarskom saboru. Bio je kandidat za hrvatskog bana 1883. godine, a 1884. zastupnik Hrvatske u Gornjoj kući Ugarskog sabora. Posljednji put zastupnik u Hrvatskom saboru je bio od 1887. do smrti kao virilista. Studirao je pravo, a naslijedio je očevo imanje Rasinja. Bio je jedan od osnivača Hrvatsko-slavonskog privrednog društva. 
## Vanjski linkovi 
* http://www.dvorci.hr/news.aspx?newsID=113&pageID=511 

Inkey, Ferdinand
OFK Gradina Srebrenik

**Omladinski fudbalski klub Gradina Srebrenik** je nogometni klub iz Srebrenika, Bosna i Hercegovina. Takmiči se u Drugoj ligi Federacije Bosne i Hercegovine. Osnovan je 1953. godine. Najveći uspjeh kluba je osvajanje Prve lige Federacije Bosne i Hercegovine, što je ujedno značilo i plasman u Premijer ligu.

## Historija
Prije rata se takmičio u Prvoj republičkoj ligi RBiH. U toku rata (sezona 1994-95) igralo se razigravanje za prvog prvaka nezavisne BiH. FK Gradina je u grupi "Tuzla" pored FK Sloboda izborila mjesto u razigravanju.

 1.Sloboda (Tuzla)	        5  4  0  1  19-5  12 Play-off
 2.Gradina (Srebrenik)           5  3  1  1  16-8  10 Play-off

 3.Olimpik (Sarajevo)            4  2  1  1   5-7   7
 4.Natron (Maglaj)		4  2  0  2   7-10  6
 5.Travnik (Travnik)		5  0  1  4  10-22  4
 6.Turbina (Jablanica)		5  0  1  4   4-9   1

U završnici prvenstva (igrano u Zenici) Gradina je izgubila rezultatom 1:0 od kasnijeg prvaka Čelika. U sljedećoj sezoni igrana je liga od 16 klubova, u kojoj je Gradina zauzela 12. mjesto. U sezoni 1997-98 osvaja 6. mjesto. U sezoni 2001-02 došlo je do reorganizacije lige, tako da je iz lige ispalo 5 klubova među njima i Gradina.

Ispadanjem iz najvišeg ranga, došlo je do osipanja igračkog kadra i sponzora, tako da je Gradina nakon dvije sezone završila u drugoj ligi FBiH. U sezoni 2005-06 prelazak u viši rang izborila je Aida iz Dubokog Potoka, koja je potom fuzionirala sa Gradinom, tako da se Gradina (sezona 2007-08) takmiči u prvoj ligi FBiH. A od sezone 2008-2009 u Drugoj ligi FBIH.

U Gradini su ponikli reprezentativci BiH: Vedin Musić, Omer Joldić, Samir Bekrić, Nedžad Bajrović, Suad Jašarević, Matija Katanec, Nermin Huseinbašić, Alen Turbić, Jasmin Moranjkić, Ibrahim Škahić, Damir Zukić i Nikola Bala.

## Uspjesi 
***Prva liga FBiH**
****Datoteka:Cup Winner.png (1)**: 2011/12.

## Plasman po sezonama 
## Treneri
* Samir Adanalić
* Denis Sadiković
* Boris Gavran
* Nedžad Bajrović
* Fuad Grbešić
* Nedžad Bajrović
* Vinko Divković
* Fuad Grbešić
* Samir Adanalić
* Jasmin Moranjkić
* Muamer Salibašić
* Jasmin Moranjkić

## Vanjski linkovi 
* OFK Gradina na transfermarkt.com

Kategorija:Nogometni klubovi u Bosni i Hercegovini
Kategorija:Nogometni klubovi osnovani 1953.
Kategorija:Sport u Srebreniku
Prizma

180px|desno|mini|Heksagonalna prizma
**Prizma** je poliedar kome su dvije strane dva podudarna i paralelna mnogougla. Ti podudarni i paraleni mnogouglovi nazivaju se baze prizme.Baze prizme leže u dvije paralelne ravni. 
Ako su svi bočni bridovi normalni na bazu onda je prizma uspravna. Ona je pravilna ako su joj baze pravilni mnogougaonici.
 
Ako su baze paralelogrami onda se prizma naziva paralelopiped i ima šest strana. 
Specijalni slučajevi paralelopipeda su 
* kvadar kome su baze pravougaonici
* kocka kome su baze kvadrati
Visina h prizme je dužina normale koja je spuštena iz bilo koje tačke jedne baze na ravan druge baze. 
## Formule 
### Zapremina 
Zapremina prizme računa se po formuli 
 
V = Bh

Za kocku ona glasi **V = a3**
 
A za trostranu glasi

V = \frac{a^2 \sqrt{3}}{4}H

Za kvadar ** V= abc ( c = h)**

Zapremina prizme čija je osnova n-strani pravilan mnogougao sa dužinom stranice s je

V = \frac{n}{4} h s^2 \cot\frac{\pi}{n}.

### Površina 
P = 2 B + M

B = a * a = a^2 
   
M je omotač

Za kocku ona glasi **P = 6**
**a2.**

Mala dijagonala ( dijagonala osnove) je 
d=a\sqrt{2}  

Velika dijagonala je
D=a\sqrt{3}  
Površina dijagonalnog presjeka se računa po formuli

P_{DP}=a^2\sqrt{2}  

Za kvadar **P= 2 (ab + ac + bc)**

Mala dijagonala je
d=\sqrt{a^2 + b^2}  

Velika dijagonala je
d=\sqrt{a^2 + b^2+c^2}

Dijagonalni presjek je pravougaonik površine 
P_{PD}= d c

A za trostranu glasi

P=2a^2\sqrt{3}+3aH  

Kategorija:Prizmatoidni poliedri
Kategorija:Uniformni poliedri
Shorin-Ryu

mini|Sokon Matsumura
**Shorin-Ryu** je jedan od osnovnih i originalnih stilova Karatea sa Okinave. Tehnike koje se treniraju u Shorin-Ryu potiču iz Shuri-te i Tomari-te škola borilačkih vještina sa Okinave. Za osnivača Shorin-Ryu stila se smatra Sokon Matsumura (1809 - 1899). Sokon Matsumura je bio pravi ratnik (Bushi) tog vremena i tjelohranitelj tri kralja sa Okinave.

## Shorin-Ryu Kate 
Pinan Shodan, Pinan Nidan, Pinan Sandan, Pinan Yodan, Pinan Godan, Naihanchi (Naifanchi) Shodan, Naihanchi (Naifanchi) Nidan, Naihanchi (Naifanchi) Sandan, Passai Dai, Passai Sho, Seisan, Chinto, Kusanku-Dai, Kusanku-Sho, Gojushiho, Chinte, Jitte ili Jutte, Jiin, Jion, Hakutsuru, Anaku, Wansu, Wankuan i Wanduan.

## Vanjski linkovi 
* R.B.K.D. svijetska organizacija  Shorin-Ryu Karate
* R.B.K.D. u BiH  Shorin-Ryu Karate

Kategorija:Karate
Tvrdiša Mirošković

**Tvrdiša Mirošković** (1426-1445), fočanski trgovac.

Tvrdiša Mirošković pripada krugu najjačih fočanskih trgovaca u 15. vijeku. Najčešće iz svoje fočanske sredine izvozi u Dubrovnik vosak, a uvozi tkanine. Najviše podataka o njemu daju knjige zaduženja gdje je zaveden kao dužnik kod dubrovačkih trgovaca. Tvrdiša je najviše poslovao sa Damjanom Sorkočevićem, Petrom Pantelom i Petrom Bratosalićem. Septembra 1438. godine Tvrdiša se zadužuje kod dubrovačkog suknara Petra Pantele na iznos od 41 dukata. Prema uslovima ugovora svaki Tvrdišin ili dolazak njegovog poslanika ili poslovnog zastupnika u Dubrovnik trebao bi značiti otplatu u iznosu od dva dukata, sve dok dug u potpunosti ne bude otplaćen. U periodu 1426-1445. zadužuje su kod različitih kreditora na iznos od preko 1000 dukata. U kreditnoj trgovini se pojavljuje sam ili u društvu svojih zemljaka. Njegovi najčešći poslovni partneri iz Foče su Vukota Novaković i Vukoje Mirković.

## Reference 
## Literatura 
# Desanka Kovačević, Trgovina u srednjovjekovnoj Bosni, Sarajevo: Naučno društvo Bosne i Hercegovine, Djela XVIII, Odjeljenje istorijsko-filoloških nauka 13, 1961.
# Pavo Živković, Ekonomsko-socijalne promjene u bosanskom društvu u XIV. i XV. stoljeću (Utjecaj primorskih gradova na ekonomsko-socijalne promjene u bosanskom društvu u 14. i 15. stoljeću. Pojava građanske klase i novog plemstva), Tuzla: Univerzal, Biblioteka Istorija i revolucija, 1986.

Kategorija:Ekonomija srednjovjekovne Bosne
Kategorija:Foča (Republika Srpska)
Kategorija:Biografije, Foča
22. vijek

22. vijek je razdoblje od 2101. do 2200. godine.
## Događaji 
### Tehnologija 
* FAT sistem datoteka podržava datume do 31. decembra, 2107.
* MySql podržava datume do 2155. godine

## Izumi 
## Ličnosti 
## Vanjski linkovi 
* http://www.un.org/esa/population/publications/longrange2/WorldPop2300final.pdf
* http://www.astrobio.net/interview/939/how-advanced-could-they-be 
* http://eclipse.gsfc.nasa.gov/LEcat5/LE2101-2200.html
Zakomo

**Zakomo** je naseljeno mjesto u općini Rogatica, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Rogatica
Ferenc Gyurcsány

mini|desno|Ferenc Gyurcsány
**Ferenc Gyurcsány** (Pápa, 4. juni 1961.) je mađarski poduzetnik, političar i bivši predsjednik Vlade Mađarske. 

Na taj položaj premijera nominiran je 25. augusta 2004. od strane svoje stranke, Socijalističke partije Mađarske, nakon što je Péter Medgyessy podnio ostavku zbog sukoba s koalicijskim partnerom. Gyurcsány je za premijera izabran 29. septembra 2004. u Parlamentu s 97 glasova za i 12 protiv (najjača opozicijska stranka nije glasala). Svoju koaliciju vodio je do pobjede na parlamentarnim izborima 2006. godine, osiguravši tako još jedan premijerski mandat. Nedugo nakon izbora, 26. maja 2006. održao je sastanak u kojemu je ustvrdio da se Mađarska nalazi u teškom položaju, te da je njegova vlada bila prisiljena lagati o pravom stanju ekonomije kako bi dobila izbore. Audiosnimka govora je 7. septembra 2006. došla do mađarske javnosti, a premijer je potvrdio njegovu autentičnost na svom blogu. To priznanje je izazvalo veliko nezadovoljstvo u javnosti, zahtjeve s ostavkom i demonstracije tokom kojih je zapaljena i demolirana zgrada državne televizije u Budimpešti. Gyurcsány je odrastao u katoličkoj porodici i htio je postati svećenik, ali se umjesto toga odlučio za karijeru u komunističkoj omladinskoj organizaciji KISZ, koju je napustio nakon prvih demokratskih izbora 1990. godine. Nakon toga se bavio biznisom i postao 50. najbogatiji čovjek u Mađarskoj. Godine 2002. je postao savjetnik premijera, a u januaru 2004. predsjednik stranke MSP. Gyurcsány je oženjen za Klaru Dobrev, profesoricu prava na Univerzitetu u Budimpešti, i s njome ima dvoje djece, isto kao i dvoje djece iz prethodnog braka.

Gyurcsány, Ferenc
Umbreon

**Umbreon**ovo ime dolazi od latinske riječi *"umbra"*, što znači sjena. Sufiks *–eon* zajednički je za sve evolucije Eeveeja. Njegovo japansko ime, *Burakkī*, označava boju njegova krzna i njegova Mračnog tipa.

## Biološke karakteristike 
Umbreon je četveronožni sisavac kojeg krase karakteristike lisica i pasa. Prekriven je kratkim crnim krznom, sa žutim prstenjem na nogama, repu, ušima i čelu. Ovi prstenovi svijetle kada su izloženi mjesečini ili u borbi, a njihovu moć regulira mjesečev ciklus. Njegove su oči crvene boje s crnim zjenicama. Ima neobičnu sposobnost kada je u opasnosti; može poprskati protivnika otrovnim znojem iz svojih pora. Donekle nalikuje i na mačke, ali ne u tolikoj mjeri kao Espeon.

Umbreon se razvija pod utjecajem trenerove ljubavi i mjesečeve svjetlosti. Preferira vrebati u tami i čekati protivnikov sljedeći potez. Hodanje po dnevnom svjetlu izaziva stres i nelagodu kod Umbreona. Tokom noći punog mjeseca, ili ako je Umbreon uzbuđen, žuto prstenje na njegovom tijelu počne sjati te sam prizor tjera strah u srca onih u blizini.

## U videoigrama 
Umbreona se ne može naći u divljini u većini Pokémon igara. Mora ga se razviti iz Eeveeja sticanjem iskustva tokom noći kada mu je Sreća na maksimumu, ili koristeći *Mjesečevu krhotinu* (koja je različita od Mjesečevog kamena) u *Pokemon XD: Gale of Darkness*. Zbog toga, Umbreonova dostupnost izravno ovisi o dostupnosti Eeveeja. Jedina je iznimka *Pokemon Colosseum*, gdje igrač igru započinje s Espeonom i Umbreonom. Umbreon je bio jedini "čistokrvni" Mračni Pokemon u drugoj generaciji Pokemona, što je značilo da nije imao dvostruku slabost kao drugi Mračni Pokémoni poput Houndooma i Murkowa te je bio omiljeniji izbor između ostala dva Pokémona.

Umbreonov iznad prosječan *Defense*, *Special Defense* i *HP* daju mu veliku količinu izdržljivosti. Sposoban je oduprijeti se napadima mnogih Pokémona, što ga čini popularnim odbrambenim Tenkom. Kao i većina Tenkova u Pokémon svijetu, i Umbronov je *Attack* status ispod prosjeka. Ali može koristiti veliku paletu "mučnih" tehnika, kao što su *Toksin* (*Toxic*), *Zbunjujuća zraka* (*Confuse Ray*) i *Podmukli pogled* (*Mean Look*). Ako mu se još doda tehnika *Mjesečine* (Moonlight) kako bi se Umbreon sam oporavljao, protivnici će se kad-tad onesvijestiti. Još je jedna mogućnost umjesto *Podmuklog pogleda*, Umbreona naučiti TM *Psihičku* (*Psychic*), da bi se mogao suprotstaviti Borbenim Pokémonima.

## U animiranoj seriji 
U epizodi 185, obitelj od petoro sestara iz grada Ecruteaka (kao i Braća Eevee iz epizode 40 trenerice su različitih evolucija Eeveeja, uključujući Vaporeona, Jolteona, Flareona i Umbreona. Sestre se ponovo pojavljuju u epizodi 228, te Tim Raketa ponovo pokuša ukrasti njihove Pokémone, no bivaju spašeni od Asha i Sakurina Espeona.

Gary Oak, unuk profesora Oaka i Ashov protivnik, ima Eeveja koji se razvije u Umbreona dok ovaj putuje Johto regijom. Garyjev Umbreon prvi se put pojavljuje u epizodi 173. Isti Umbreon postaje jedan od najvažnijih Garyjevih Pokemona u svim njegovim narednim pojavljivanjima.

Kategorija:Početni Pokémoni
Kategorija:Mračni Pokémoni
2040-e

Decenija 2040-tih će početi 1. januara, 2040., i završiti će 31. decembra, 2049. To je peta decenija 21. vijeka, i 3. milenija.
## Značajna predviđanja i poznati događaji 
mini|Vitino, RT-70 radio teleskop
* Moguća misija NASA-e, sa ljudskom posadom, na Jupiterov mjesec, Kalisto
* METI poruka Cosmic Call 2 poslana sa 70-metarskog planetarnog radara Evpatoria stiže 2044. na svoje odredište, 55 Cancri.
* *2046* (film)

### 2045 
* Prema predviđanju Raya Kurzweila, pojava tehnološkog singulariteta u 2045.

## Događaji 
## Ličnosti 
### Rođeni 
### Umrli 
## Reference
Dratini

Ime **Dratini** dolazi od kombinacije riječi *zmaj* (eng. *dragon*) i *mali* (eng. *tiny, mini, teeny*), unatoč tome što Dratini ima preko 1.8 m u dužini. Doduše, njegovo japansko ime ***Miniryuu*** znači isto. Ime sadrži riječ *mini* što na japanskom znači mali, i *ryuu*, što na japanskom znači zmaj. Prvobitni engleski naziv za Dratinija trebao je biti ***Dragoon***.

## Biološke karatkeristike 
Dratini je Pokemon koji spada u mistične zmije. Ima dva krila na glavi koja su još u razvoju, a sve što se više razvija, to su ona veća. Dratino je moguće srodan zmiji, zato što nema niti ruke niti noge, i mijenja kožu. Dratiniji su rođeni poprilično veliki, do 1.8m, a što više mijenjaju kožu to više rastu.

U početku se vjerovalo da su Dratiniji samo mitološka bića, no po legendi, njihovu postojanost otkrili su ribari. No naravno, skorman i moćan Zmaj majstor, Lance otkrio je ranije razvojne stupnjeve Dratinijevog najvećeg oblika, Dragonitea. Dratinijeva boja sugestira da je može kamuflirati u dubokim vodama. Žive u oceanskim kolonijama u ograničenim brojkama i mogu dostiću veliku cijenu kao Pokémoni za borbu.

Dratiniji imaju masivnu količinu enrgije koja se stalno povećava, a njihova snaga raste što se oni razvijaju.

## U Animiranoj seriji 
Dratini se prvi put pojavio u epizodi *"Legenda o Dratiniju"*. Epizoda je smještena u Safari Zoni, gdje vidimo da Ash i šef zone štite Dratinija i Dragonaira. Epizoda nikada nije prikazivana izvan Japana (osim u Tajvanu i Hong Kongu) zato što su šef i Tim Raketa revolverom prijetili nekim likovima.

Reference na ovu epizodu prikazane su u drugim epizodama, kao na primjer u epizodi kada je James htio da Ditto napravi Dratinijev duplikat kojeg vidi na slici (no nije uspio jer se Ditto pretvorio u sliku sa Dratinijem, a ne u Dratinija).

Kasnije, Claire, vođa Blackthornske dvorane, je imala Dratinija koji se u borbi sa Tim Raketom razvio u Dragonaira.

Kategorija:Zmaj Pokémoni
Luj VI, kralj Francuske

**Luj VI** (1. decembar 1081 - 1. august 1137) zvani Debeli (francuski: le Gros), je bio kralj Francuske od 1108. do 1137. godine. Bio je prvi kralj iz dinastije Kapet koji je dao trajan doprinos izgradnji centralizovanih institucija kraljevske moći. Svih svojih dvadeset devet godina vladavine je proveo boreći se sa baronima koji su mućili Pariz. I pored toga, Luj Vi je uspio da ojača svoju moć i postane jedan od prvih snažnih francuskih kraljeva od podjele Karolinškog carstva 843. godine. Naslijedio ga je sin Luj VII.

## Rani život 
Luj je rođen u Parizu, sin kralja Filipa I iz dinastije Capet i Berte od Holandije.

Poslije smrti za tadašnje vrijeme skandaloznog oca Filipa I 29. jula 1108. godine Luj je okrunjen za kralja. Svog prethodnika je uz punu crkvenu podršku odbio pokopati uz kraljevske prethodnike zbog njegovog drugog braka.

Osim toga problema od oca nasljeđuje i rat s Engleskom koji počinje nekoliko godina ranije. On će s kratkim prekidima trajati za cijelog njegovog vladanja. Unutar države on se nalazi u sukobu s plemićima koji koriste njegovu polubraću kao centar kraljevom otporu. Za razliku od engleskog ovi unutarfrancuski sukobi mu idu od ruke tako da postaje prvi kralj nakon mnogo vremena koji uspjeva ostaviti svom nasljedniku čvršću centralnu vlast od one koju je naslijedio.

Gotovo svih 29 godina kraljevanja proveo je boreći se protiv "barona pljačkaša" koji su opsjedali Pariz, ili protiv Engleza. Ipak, uspio je ojačati svoju vlast, i omilio je nižim slojevima Francuske.

Oženio je 1104. Lucienne de Rochefort - ovaj je brak bio poništen. Godine 1115. oženio je Adélaide de Maurienne (c. 1100. - 1154.) Luj VI. je umro 1. augusta 1137. i pokopan je u Bazilici St. Denis u Parizu. Naslijedio ga je sin Luj VII iz njegovog drugog braka.

## Djeca Luja VI 
# Filip (1116 - 13. oktobar 1131) 
# Luj VII (1120 - 18. novembar 1180), kralj Francuske
# Henrik (1121 - 1174), nadbiskup Reimsa
# Hugo (c. 1122 - ?)
# Robert  (c. 1123 - 11. oktobar 1188), grof od Dreuxa 
# Konstancija (c.1124. - 16. august 1176.), udala se za Eustacea IV, grofa od Boulogne 
# Filip (1125 - 1161), biskup Pariza
# Petar (c.1126 - 1180), oženio Elizabetu, gospodaricu Courtenaya

## Reference 
## Vanjski linkovi 
https://www.thefrenchhistorypodcast.com/78-louis-vi-the-fat/

Kategorija:Kraljevi Francuske
Kategorija:Kapetovci
Luj VII, kralj Francuske

**Luj VII** (francuski: Louis le Jeune; 1120. - 18. septembar 1180.) zvani **Luj mladi**, je bio kralj Francuske iz dinastije Kapet od 1137. do njegove smrti 1180. godine. Bio je sin i nasljednik francuskog kralja Luja VI i oženjen Eleonorom, vojvotkinjom Akvitanije, jednom od najbogatijih i najmoćnijih žena u zapadnoj Evropi. Eleonora je donijela kao miraz vojvodstvo Akvitaniju, čime se privremeno produžava Francuska do Pirineja, ali je njihov brak poništen 1152. godine pošto nije bio rođen muški nasljednik.

Odmah nakon poništenja braka, Eleonora se udala za Henrika Plantageneta, vojvodu Normandije i grofa Anžuja, kome je dala Akvitaniju. Kada je Henrik 1154. godine postao kralj Engleske kao Henrik II, vladao je velikim carstvom koje se prostiralo od Škotske do Pirineja. Henrikovi napori da sačuva i proširi ovo carstvo je označilo početak dugog rivalstva između Francuske i Engleske. Vladavina Luja VII je poznata po osnivanju univeziteta u Parizu i katastrofalnom Drugom krstaškom ratu. Luj i njegov savjetnik Abbot Suger su se zalagali za veću centralizaciju države i favorizirali izgradnju francuske gotičke arhitekture, posebno izgradnju Notre-Dame de Paris. Naslijedio ga je sin Filip II.

## Biografija 
Poslije smrti oca Luja VI 1. augusta 1137. godine jedva punoljetni Luj VII je postao novi francuski kralj. Pred sam kraj svoga života otac mu je ugovorio vjenčanje s Eleonorom, vojvotkinjom Akvitanije, koja je bila dvije godine mlađa od njega. Taj brak je od samog početka bio neuspjeh. Crkveno obrazovani Luj se nije mogao nositi s liberalno obrazovanom Eleonorom. Ona sama je za svog muža izjavila kako je mislila da se ženi za muškarca, a ne svećenika.

Poslije petnaest godina braka bez muške djece Luj VII se rastavio od supruge odričući se na taj način Akvitanije. Razvedena Eleonora s tako velikim mirazom je odmah upala u oči desetak godina mlađem kralju Engleske, Henriku II, koji je odmah ženi donoseći Engleskoj ovu veliku francusku pokrajinu. S druge strane Luj je tek u trećem braku dobio sina koji ga je naslijedio.

Za vrijeme svog vladanja on nastavlja očevu politiku slabljenja plemića ne uvidjevši prilike za širenje svoga kraljevstva. Građanski rat koji traje 15 godina tokom njegovog vladanja u Engleskoj je bila prilika koju nije smio propustiti za izbacivanje Engleske iz Francuske. Umjesto smanjivanja okupiranog teritorija on ga na kraju i proširuje darivanjem Akvitanije.

U doba njegove smrti 18. septembra 1180. godine Engleska vlada s više od pola tadašnje Francuske. Naslijeđen je od dugo čekanog sina Filipa II.

## Reference 
## Vanjski linkovi 
* https://web.archive.org/web/20071007042243/http://xenophongroup.com/montjoie/fr-tl.htm

Kategorija:Kraljevi Francuske
Kategorija:Vojvode Akvitanije
Kategorija:Kapetovci
Ganda

**Ganda** ili **Baganda** je naziv za najveću od 43 etničke grupe koje danas žive u Ugandi.

Porijeklom su Bantu i smatra se da su na područje današnje Ugande došli oko godine 1000. Uglavnom žive na zapadnim i sjevernim obalama Jezera Victoria.

Ima ih oko 3 miliona. 50 % njih živi u gradovima, čineći ih najurbaniziranijom od svih etničkih grupa Ugande.

Krajem 19. vijeka su, pod utjecajem misionara i arapskih trgovaca, prihvatili anglikanizam, katoličanstvo i u manjoj mjeri islam. Za vrijeme britanske kolonijalne vlasti držali su položaje u lokalnoj upravi.

Nakon nezavisnosti i godina političke nestabilnosti, među Gandama se javlja pokret povratka tradiciji, pa je vraćena institucija Kabake (kralja). Neki Gande se zalažu i za teritorijalnu autonomiju, odnosno nezavisnost od Ugande.

Govore Luganda jezikom.

## Reference 
## Vanjski linkovi 
Kategorija:Afrički narodi
Kategorija:Uganda
Sven Alkalaj

**Sven Alkalaj** bosanskohercegovački je političar, bivši Ministar vanjskih poslova Bosne i Hercegovine

Rođen je 11. novembra 1948. u Sarajevu. Alkalajev otac je sefardski jevrej, a majka Hrvatica. Alkalaj su bosanska jevrejska porodica, koja se naselila u Sarajevu prije više od 500 godina kada su pobjegli od španske inkvizicije.

Bio i jedini član Vijeća Ministara BiH iz reda Ostalih. Obavljao je dužnost ambasadora Bosne i Hercegovine u Washingtonu, SAD, u periodu od 1994. do 2000. Od 2004. do 2007. godine je ambasador BiH u Kraljevini Belgiji. Član je Stranke za Bosnu i Hercegovinu.

Dana 5. jula 2019. godine, član Predsjedništva Bosne i Hercegovine Željko Komšić imenovao je Alkalaja za stalnog predstavnika Bosne i Hercegovine pri Ujedinjenim nacijama u New Yorku.

Aktivno govori engleski i francuski jezik i otac je dvoje djece.
## Reference 
Kategorija:Bosanskohercegovački političari
Kategorija:Ambasadori Bosne i Hercegovine‎
Kategorija:Bosanskohercegovački ministri vanjskih poslova
Kategorija:Političari Stranke za Bosnu i Hercegovinu
Kategorija:Biografije, Sarajevo
Kategorija:Jevreji u Bosni i Hercegovini
Kategorija:Rođeni 1948.
Kategorija:Političari Federacije Bosne i Hercegovine
Kategorija:Živi ljudi
Kategorija:Bivši studenti Univerziteta u Sarajevu
Filip III, kralj Francuske

**Filip III** (30. april 1245. - 5. oktobar 1285.) zvani **Hrabri** (francuski: Le Hardi), je bio francuski kralj iz dinastije Kapet koji je vladao od 1270. do 1285. godine. Filip je bio neodlučan, mekan po prirodi i plašljiv. Snažnu ličnost su mu slomili roditelji, jer je njegov otac dominirao politikom. Ljudi su ga zvali "Hrabri" zbog njegovih sposobnosti u borbi i na konju, a ne zbog njegovog političkog i ličnog karaktera. Bio je pobožna osoba koja je pratila instrukcije drugih, prvo Pierra de La Broce a zatim svoga strica kralja Napulja Karla I.

Njegov otac, Luj IX, je umro u Tunisu za vrijeme Osmog krstaškog rata. Filip, koji ga je pratio, se vratio u Francusku kako bi bio krunisan u Reimsu 1271. godine. Za vrijeme vladavine, Filip je učestvovao u mnogim pokušajima širenja kraljevstva. Nakon Sicilijanske večernje pobune, kralj Aragona Pedro III je izvršio invaziju na Siciliju. Kako bi pomogao svom stricu Filip III je vodio Aragonski krstaški rat. Bio je prisiljen da se povuče i umro je od dizenterije u Perpignanu 1285. godine. Naslijedio ga je njegov sin Filip IV.

## Biografija 
Smrt Luj IX na križarskom pohodu u Tunisu 25. augusta 1270. godine je rezultirala krunidbom njegovog sina Filipa III za novog kralja.

Vanjska politika ovog kralja se svela na pokušaje širenja kraljevstva u Španijom. Rat Kastilji 1274. godine završava porazom, kao i deset godina kasniji rat Aragonu. Njegov jedini uspjeh u tim pohodima postaje personalna unije kraljevstva Navarre i Francuske. Unutrašnjom politikom se uopće nije bavio prepuštajući upravljanje svakodnevnim poslovima svojim miljenicima.

Filip III je preminuo tokom vođenja vojske u neuspješnom pohodu na Aragonsko kraljevstvo 5. oktobra 1285. Iako ga naslijeđuje sin Filipa IV, njegovi potomci će nastavit vladati Francuskom kako pripadnici Valois dinastije koju čine potomci njegovog drugog sina Karla Valoisa. Prvi Valois kralj je Filip VI unuk Filipa III

Kategorija:Kraljevi Francuske
Kategorija:Kapetovci
Mitar Mirić

**Mitar Mirić** je srbijanski folk pjevač. Neke od njegovih najpoznatijih pjesama su: "Doviđenja društvo staro", "Ne može nam niko ništa", "Živjela ljubav", te mnoge druge.

## Vanjski linkovi 
* 

Kategorija:Srbijanski pjevači
Kategorija:Biografije, Ugljevik
Kategorija:Rođeni 1957.
Bayleef

Ime **Bayleef** dolazi od engleske riječi *"bay leaf"*, što znači lovorov list.

## Biološke karakteristike 
Bayleef izgleda kao sauropod (dinosaurusa) iz crtanih filmova. Ima blijedožuto tijelo koje podupiru četiri noge, i dugačak vrat i rep. Na vrhu njegove glave nalazi se jedan veliki list, a oko vrata ima sedam ovalnih, prugastih listova.

Bayleefova je najveća značajka njegova "ogrlica" od sedam cjevastih listova na njegovom vratu. Svaki od ovih uvijenih listova u sebi sadrži izdanak stabla. Iz ovih listova struji privlačan miris koji sadrži poticajna svojstva koja utječu na one koji ga mirišu. Može razveseliti ljude, povratiti njihovo zdravlje, učiniti ih snažnijim i čak povećati njihov nagon za natjecanjem.

## U videoigrama 
U gotovo svim Pokémon videoigrama, jedini način kako bi se dobilo Bayleefa jest prethodno razvivši Chikoritu na 16. razini. Zbog toga, dostupnost Chikorite u igri određuje dostupnost Bayleefa.

Bayleef ima dosta dobre značajke, posebno mu se ističe *Defense*. Njegovi *Attack* i *Special Attack* gotovo su jednaki, pa može koristiti fizičke i specijalne napade jednako učinkovito. Njegov se evoluirani oblik Meganium obično preferira u borbama.

## U animiranoj seriji 
Bayleef je jedan od Pokémona koje Ash koristi u svom timu. Evoluirala je iz Chikorite u epizodi 201. Kao i njen prethodni oblik, Bayleef osjeća snažnu privrženost prema svom treneru, koju obično iskazuje time što se svaki put pokušava popeti na Asha, što je sada malo teže zbog dramatičnog povećanja njene težine i veličine. Jedan trenutak za pamćenje bio je onaj kada je Bayleef pobijedila u utrci u kojoj je Ash vozio *skateboard* kojim je Bayleef upravljala, pobijedivši Garyja i njegovog Arcaninea, koji se inače smatra jednim od najbržih Pokémona. Ash je koristio Bayleef u brojnim borbama u *Johto* regiji, uključujući i borbu u dvorani za Ashov šesti bedž gdje je sama pobijedila Poliwratha i Machokea. Ash je koristio Bayleef i u *Johto* ligi, gdje se borila protiv Garyjeva Blastoisea i izgubila, te Harrisonovog Houndooma i pobijedila uprkos Houndoomovoj prednosti nad njenim tipom. Ipak, nakon što je pobijedila Houndooma, izgubila je protiv Harrisonova Blazikena. Bayleef je trenutačno u laboratoriju profesora Oaka jer se Ash odlučio na novi početak kada je krenuo u *Hoenn* regiju, i zbog toga pustio sve svoje Pokémone, osim Pikachua kod profesora Oaka.

Kategorija:Travnati Pokémoni
Tim Raketa

**Tim Raketa** je međunarodna, fiktivna organizacija u Pokémon svijetu koja se bavi krađom Pokémona. Vođa Tima Raketa je Giovanni. On se pojavljuje u animiranoj seriji i u Pokémon igrama. Članovi Tima Raketa, koji se najčešće pojavljuju u seriji, su Jessie, James i Meowth. Oni se pojavljuju u skoro svakoj epizodi. Uz njih, tu su i Butch i Cassidy i Giovanni. Tim Raketa se ne pojavljuje često u igrama.
## Reference 
## Vanjski linkovi 
* http://www.pokemon.com/us/tv-episodes/season-12/episode-46-the-needs-of-the-three/

Kategorija:Pokémon
Kategorija:Fiktivni likovi
Feraligatr

Ime **Feraligatr** kombinacija je engleskih riječi *"ferocity"* = bijes, i *"alligator"* = aligator. Pretpostavlja se da se Feraligatr u početku trebao zvati Feralligator, ali kodovi u Pokémon videoigrama diktiraju dužinu Pokémonova imena, od najviše 10 znakova, pa je iz tog razloga drugo *"l"* i *"o"* izbačeno iz imena. Njegovo je japansko ime kombinacija japanskih riječi *"ō"* = velik, i *"kurokodairu"* = krokodil.

## Biološke karakteristike 
Feraligatr ima masivno, izduženo plavo tijelo sa četiri noge, iako se mogu kretati na samo dvije. Njegove su prednje i stražnje noge oboružane snažnim i oštrim kandžama, a čeljust mu je prepuna zubi. Na njegovim su leđima, glavi i repu crvene zupčaste ljuske. Žuta linija koju je izgubio kao Totodile nakon evolucije u Croconawa sada je ponovo na njemu, iako je sada ispod prsiju. Feraligatr nalikuje na aligatora ili krokodila koji se kreće na dvije noge, sa pogrbljenim leđima. Feraligatr zastrašuje protivnike otvarajući svoju veliku čeljust. Tokom borbe, svojim će se snažnim stražnjim nogama uprijeti o tlo kako bi se odbacio prema protivniku nevjerovatnom brzinom.

## U videoigrama 
Jedini način dobijanja Feraligatra jest razvijanje Croconawa na 30. nivou, koji se razvija iz Totodilea na 18. nivou. Zbog toga, dostupnost Totodilea izravno diktira dostupnost Croconawa i Feraligatra. Inače, može ga se dobiti i razmjenom s drugim igračem.

Feraligatr ima odlične *Attack* i *Defense* statistike, kao i iznad prosječne *HP*-e, no njegovi su *Special Attack*, *Special Defense* i *Speed* statusi tek prosječni za Pokémona 2. stupnja. Vodenim Pokémonima poput Swamperta, Suicunea i Milotica obično se daje prednost u kompetitivnim borbama nad Feraligatrom.

Feraligatr je dostupan u *Pokémon Colosseum* igri, iako samo razvijanjem Croconawa.

Feraligatr je nedostupan u *Pokémon Diamond* i *Pearl* igrama, bar ne u divljini. Može ga se prenijeti na *Diamond* i *Pearl* igre s *Ruby*, *Sapphire*, *Emerald*, *FireRed* i *LeafGreen* igara nakon što se zadovolje uvjeti u novijim igrama. Isto tako, svi početni Pokémoni i njihove evolucije, kao i Legendarni Pokémoni, iz prethodnih generacija, nedostupni su u ovim igrama, i može ih se dobiti samo na gore navedeni način.

## U animiranoj seriji 
Feraligatr se pojavio u epizodi 196 (*"Ring Masters"*), gdje je trener s njim ušao u sumo takmičenje u kojem je i Ashov Snorlax učestvovao. Snorlax je u finalu pobijedio Feraligatra.

U *Johto* sagi Pokémon animirane serije, trener s Feraligatrom pobijedio je jednu od Mistyinih protivnica na *Whirpool Cup* turniru.

Feraligatr se pojavio u nekoliko epizoda *Pokémon Hronika*. Jedan živi u Big Townu sa Pichu braćom, dok drugog posjeduje službeni stvaralac dvoranskih bedževa, iako su obje uloge bile manje.

Kategorija:Vodeni Pokémoni
Croconaw

Kao što prvi dio Totodileova imena dolazi od riječi engleske riječi *"crocodile"* = krokodil, tako i prvi dio **Croconaw**ova imena dolazi od iste riječi. Drugi dio Croconawova imena vjerovatno dolazi od engleske riječi *"gnaw"* = glodati, gristi; jer i Croconaw, poput Totodilea, radznalo grize sve što se miče.

## Biološke karakteristike 
Kada napada, Croconaw drži svoje velike čeljusti otvorene. Ako iz bilo kojeg razloga izgubi jedan od svojih očnjaka dok nešto grize, novi će narasti za nekoliko sati na mjestu starog, što znači da se u njegovim ustima uvijek nalazi 48 zuba, većinom očnjaka. Vrhovi njegovih očnjaka lagano su zavrnuti prema natrag. Nakon što Croconaw zagrize protivnika ili plijen, nipošto neće popustiti ugriz. Zbog zavrnutosti vrhova očnjaka poput udica, nemoguće ih je ukloniti nakon što utonu u meso protivnika. Ovu tehniku Coroconaw koristi i kada je u lovu na svoj plijen, jer kada ga zagrize, plijen nema nikakve šanse za bijeg. 

Croconaw živi u močvarnim predjelima, iako se, nakon evolucije u Feraligatra, počinje seliti u područja s vodopadima.

## U videoigrama 
Croconawa se može dobiti razvijanjem Totodilea, nakon što Totodile dostigne 18. razinu. Doduše, može ga se oteti Mystery Troop Blunu u *Pokémon Colosseum* igri.

Ako su Quilava i Bayleef odabrani u gradu Phenacu, Croconaw će biti dostupan nakon zahvala u skrovištu Snagem ili u Shadow Pokémon Labu.

Nakon što igrač upotpuni svoj Pokédex u *Pokémon Emerald* igri, može odabrati tri *Johto* početna Pokémona od profesora Bircha, uključujući i Totodilea. Croconawa se može dobiti razvijanjem Totodilea.

Croconawove su statistike prosječne za Pokémona 1. stupnja, a njegovi su *Attack* i *Defense* statistike njegovi najbolji atributi. Doduše, njegov se evoluirani oblik Feraligatr obično preferira u kompetitivnim borbama.

## U animiranoj seriji 
Croconaw se u nekoliko navrata pojavio u Pokémon animiranoj seriji. Prvi se put pojavio u filmu *Pokémon 4Ever*, gdje se Ashov Pikachu borio protiv njega. Zbog borbe, Ash je gotovo zakasnio na brod kojim je trebao ići. Marina, lik iz *Pokémon Kronika*, također posjeduje Croconawa. Zadnje pojavljivanje Croconawa bilo je u epizodi 226 *"Mother Of All Battles"*. U toj epizodi Croconaw pripada jednom od Pokémon šumara kojeg su Ash i prijatelji sreli na Planini Silver.

Kategorija:Vodeni Pokémoni
Game Boy

desno|mini|Prva verzija dlanovne konzole Game Boy
**Game Boy** (japanski  ゲームボーイ *Gēmu Bōi*) ime je za porodicu dlanovnih igraćih konzola koju je razvila japanska kompanija Nintendo. Prva verzija igraće konzole Game Boy pojavila se 21. aprila 1989. godine u Japanu, a nakon četiri mjeseca na tržištu SAD-a. Uzveši sve verzije, do sada (2006) je prodano preko 120 miliona primjeraka dlanovne konzole Game Boy. U BiH je konzolu distribuirao Pinel Export-Import sredinom 1990-ih.

## Verzije 
* Game Boy
* Game Boy Color
* Game Boy Advance
* Game Boy Advance SP
* Game Boy Micro

mini|Razne verzije dlanovne konzole Game Boy

## Reference 
## Vanjski linkovi 
Kategorija:Igraće konzole
Legendarni Pokémoni

**Legendarni Pokémoni** (**伝説のポケモン** *Densetsu no Pokémon*) su Pokémoni u Pokémon franšizi. Dok raličite igre, animirane serije i manga stripovi ne govore koji su Pokémoni Legendarni, činjenica je da su svi oni veoma rijetki, do tačke da su neki jedinstveni, te svi imaju neobične i izvanredne moći, čak i po Pokémon standardima.
[mini|[Entei (Pokémon)|Entei, jedan od Legendarnih pasa]]

## U videoigrama 
U raznim Pokémon videoigrama, "Legendarni Pokémon" je umjetnički izraz; Legendarni Pokémon nije samo individualni Pokémon o kojem su pisane legende, već posebna i jedinstvena vrsta Pokémona koja se razlikuje od ostalih Pokémona u ključnim stvarima.

Neki su Pokémoni jedinstveni i individualni; pojavljuju se samo jednom u cijeloj igri. U pravilu, oni su skriveni posebni Pokémoni koje igrač mora pratiti i pronaći, no neki Pokémoni, poput Mewa, ne mogu se pronaći bez da se Pokémon prethodno prenio na drugu igru, ili ako nije otključan u jednom od brojnih Nintendovih sponzoriranih događaja. Noviji razvitak Pokémon igara jest da se pojedinim Legendarnim Pokémonima da veća i značajnija uloga u zapletu; na primjer, *Pokémon Sapphire* videoigra fokusira se na trud kriminalne organizacije da upotrijebi Kyogrea da poplavi kopno, te na taj način proširi okeane.

Takvi se Pokémoni ne mogu uzgajati, kao što je to moguće sa "običnim" Pokémonima. Legendarni su Pokémoni obično (ali ne i uvijek) veoma moćni; najčešće su najmoćniji Pokémoni u igri zapravo Legendarni Pokémoni. Manaphy je zasada jedini Legendarni Pokémoni koji se može uzgajati, no njegov uzgoj rezultirat će sasvim novim Pokémonom, Fioneom, koji se više ne može razviti ni na koji način u Manaphyja.

## U animiranoj seriji 
[mini|lijevo|[Articuno, jedna od Legendarnih ptica]]
U Pokémon animiranoj seriji, Legendarni su Pokémoni bliži sa svojom sastavnom definicijom; Legendarni su Pokémoni u animeu su, jednostavno rečeno, oni Pokémoni koji uz sebe imaju vezane neke legende. Takvi su Pokémoni često jedinstveni i veoma moćni, te su i sami često jedni od glavnih likova u seriji, najčešće kao nekontrolirane sile prirode. U Pokémon filmovima, na primjer, Mewtwo je periodičan lik, sa velikom ulogom u filmu *Pokémon: The First Movie*, kao i u nekoliko epizoda *Pokémon Hronika*.

## Reference 
## Vanjski linkovi 
Kategorija:Legendarni Pokémoni
Arkadna videoigra

mini|Arkadna videoigra sa horor temom.
**Arkadna videoigra** je vrsta videoigre koje rade na principu da se u njih umetne novčić ili žeton za koje se dobije određeno vrijeme za igru ili određen broj života. Ove igre obično se nalaze u zabavnim parkovima ili centrima (video arkadama), gostionicama, kafićima itd. Arkadna videoigra je podskup arkadnih igara.

Zlatno doba ove zabave počinje krajem 1970-tih godina, pa sve do sredine 1980-tih. Na pad zainteresovanosti za ovaj vid igara su zaslužne pojave igraćih konzola poput Playstationa i XBOX-a.

## Reference 
## Vanjski linkovi 
* https://www.sciencedirect.com/science/article/abs/pii/S1875952121000665
* http://arcade-museum.com/vaps/

Kategorija:Videoigre
Igraća konzola

**Igraća konzola** je naziv za posebnu računarsku mašinu koja je namjenjena isključivo za igranje računarskih ili videoigara. Prve konzole pojavile su se 1967. u SAD-u, obično kao mašine koji su imali jednu igru ili kasnije manji broj igara preko silikonskih memorijskih čipova. Pravi procvat konzole su doživjele 1972. pojavom igre Pong koju je na tržište plasirala američka kompanija Atari, dok je prvu konzolu s izmjenjivim silikonskim memorijskim kasetama VCS 2600 izbacila također kompanija Atari 1977. godine. Trenutno u ovoj industriji dominira japanski PlayStation 2, na drugom mjestu je Microsoft Xbox dok na trećem mjestu Nintendo GameCube porodicom konzola. Također postoje i male prijenosne konzole koje su veličine dlana kao Nintendova Game Boy porodica dlanovnih igraćih konzola.

## Historija razvoja 
## Generacije 
### Prva generacija (1966-1977) 
* TV Game, kompanija Sanders Associates (1966.) za potrebe američke vojske
* Brown Box, Ralph Baer (1969.) prototip koji je predstavila kompanija RCA i Magnavox
* Pong, kompanija Atari (1972.)
* Magnavox Odyssey, kompanija Magnavox 1972.
* Coleco Telstar, 1976.

### Druga generacija („8-Bitna“, 1977-1983) 
* Channel F
* Atari 2600
* Vectrex
* Intellivision
* Colecovision
* Atari 5200
* Philips G7000

### Treća generacija („8-Bitna“, 1983-1990) 
* Sega Master System
* NES (Nintendo Entertainment System), u Japanu Family Computer (Famicom).
* PC Engine
* Atari 7800

### Četvrta generacija („16-Bitna“, 1990) 
* Sega Mega Drive, ili Sega Genesis (16 bitna)
* Super NES, ili Super Famicom (16 bitna)
* SuperGrafx, NEC (16 bitna)
* Neo-Geo, SNK (16 bitna)
* CD-i, Philips (16 bitna)

### Peta generacija (32/64 bitna) 
Konzole sa 3-D grafikom i CD-ROM uređajima

* Pippin, konzola kompanije Apple i Bandai
* Saturn, kompanija Sega (32 bitna)
* Nintendo 64, kompanija Nintendo (64 bitna)
* PlayStation, kompanija Sony (32 bitna)
* Panther, kompanija Atari (32 bitna)
* Jaguar, kompanija Atari (64 bitna)
* Jaguar 2, kompanija Atari (64-bitna, 64&nbsp;MHz)
* Amiga CD32, kompanija Commodore (32 bitna)
* Virtual Boy, kompanija Nintendo (32 bitna)
* 3DO, kompanija Panasonic (32 bitna)

### Šesta generacija 
* PlayStation 2, kompanija Sony
* Dreamcast, kompanija Sega
* GameCube, kompanija Nintendo
* Xbox, kompanija Microsoft

### Sedma generacija 
* PlayStation 3, kompanija Sony
* Xbox 360, kompanija Microsoft
* Wii, kompanija Nintendo

## Vanjski linkovi 
Kategorija:Računari
Game and Watch

**Game & Watch** (*Igra i sat*) ime je za niz dlanovnih elektroničkih igara koje je izbacila japanska kompanija Nintendo 1980. godine. Ove igre je dizajnirao Gunpei Yokoi. Ovi mali uređaji imali su samo jednu igru, koja se mogla igrati na LCD ekranu i imala je sat i alarm. Zbog opće popularnosti ovih igara konkurentne kompanije počele su izbacivati slične igre čak i u SSSR-u. 

Ova igra je prvi veliki uspjeh Nintendo-a.

Game & Watch igre imale su jednu manu i to je samo jedna igra tj. ograničenje je bio LCD ekran koji je imao otisnutu sliku igre. Pojavom jeftinih matričnih LCD ekrana na tržištu, Nintendo je razvila novu igraću dlanovnu konzolu Game Boy koja je rabila i promjenjive silikonske kasete. Pojavom Game Boya prestala je proizvodnja Game & Watch elektroničkih igara. Originalne igre koje je proizvela kompanija Nintendo koje imaju svoju kutiju i u ispravnom je stanju danas može dostići visoku cijenu na tržištu antikvarne elektronike.

Game_%26_Watch.png|

## Reference 
## Vanjski linkovi 
* https://web.archive.org/web/20140626020906/http://www.dmoz.org/Games/Video_Games/Console_Platforms/Nintendo/Game_and_Watch/ Direktorij stranica (en)

Kategorija:Nintendo
Color TV Game

**Color TV Game** je naziv za porodicu igraćih konzola koje je na tržište izbacila japanska kompanija Nintendo 1977. godine. Nintendo je proizveo sljedeće verzije:

* Color TV Game 6 (1977)
* Color TV Game 15 (1978)
* Color TV Racing 112 (1978)
* Color TV Block Kusure (1979)
* Computer TV Game (1980)

Svi modeli Color TV Game imali su istu osobinu: sve igre bile su ugrađene u konzolu i nisu koristile memorijske kasete. Ove konzole bile su uspješne u Japanu, i njihov uspjeh je ohrabio Nintendo da stvori svoju prvu konzolu *Famicom* (skraćenica od Family Computer) ili u svijetu poznatije kao Nintendo Entertainment System ili skraćeno NES koja se prvo pojavila 1983. godine na japanskom, dok na američkom tržištu se pojavila 1985.

## Također pogledajte 
* Igraća konzola

Kategorija:Nintendo